CELEX: 32015D1377
Language: lv
Date: 2015-08-07 00:00:00
Title: Komisijas Īstenošanas lēmums (ES) 2015/1377 (2015. gada 7. augusts) par pasākumu, ko Zviedrija veikusi saskaņā ar Eiropas Parlamenta un Padomes Direktīvu 2006/42/EK, lai aizliegtu laist tirgū divas Bonnet AB ražotas malkas zāģēšanas un skaldīšanas mašīnas (izziņots ar dokumenta numuru C(2015) 5412) (Dokuments attiecas uz EEZ)

11.8.2015   
            
            
               LV
            
            
               Eiropas Savienības Oficiālais Vēstnesis
            
            
               L 212/37
            
         KOMISIJAS ĪSTENOŠANAS LĒMUMS (ES) 2015/1377
   (2015. gada 7. augusts)
   par pasākumu, ko Zviedrija veikusi saskaņā ar Eiropas Parlamenta un Padomes Direktīvu 2006/42/EK, lai aizliegtu laist tirgū divas Bonnet AB ražotas malkas zāģēšanas un skaldīšanas mašīnas
   
      
         (izziņots ar dokumenta numuru C(2015) 5412)
      
   
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2006. gada 17. maija Direktīvu 2006/42/EK par mašīnām un ar kuru groza Direktīvu 95/16/EK (1), un jo īpaši tās 11. panta 3. punktu,
   tā kā:
   
               (1)
            
            
               Saskaņā ar Direktīvas 2006/42/EK 11. panta 2. punktā izklāstīto procedūru Zviedrija informēja Komisiju par pasākumu, ar kuru aizliedz laist tirgū Bonnetklippen un Brännhultsklippen tipa malkas zāģēšanas un skaldīšanas mašīnas, ko ražo Bonnet AB (Surgatan, SE-602 28 Norrköping, Zviedrija).
            
         
               (2)
            
            
               Šīm malkas zāģēšanas un skaldīšanas mašīnām bija piestiprināts CE marķējums atbilstīgi Direktīvai 2006/42/EK.
            
         
               (3)
            
            
               Pasākuma veikšanas iemesls bija šo malkas zāģēšanas un skaldīšanas mašīnu neatbilstība būtiskajām veselības un drošības prasībām, kas izklāstītas Direktīvas 2006/42/EK I pielikuma 1.1.2. un 1.3.7. punktā, attiecībā uz drošības integrācijas principiem un risku saistībā ar kustīgajām daļām. Mašīnām nebija aizsargu vai citu daļu, kas pasargātu no riska saistībā ar kustīgajām daļām, un bīstamajām vietām bija iespējams piekļūt mašīnu darbības laikā.
            
         
               (4)
            
            
               Zviedrija ir informējusi ražotāju par šiem trūkumiem. Ražotājs veica pasākumus, kas nepieciešami, lai neatbilstīgos ražojumus izņemtu no tirgus.
            
         
               (5)
            
            
               Pēc Zviedrijas iesniegto pierādījumu izskatīšanas ir apstiprinājies, ka Bonnetklippen un Brännhultsklippen tipa malkas zāģēšanas un skaldīšanas mašīnas, ko ražo Bonnet AB (Surgatan, SE-602 28 Norrköping, Zviedrija), neatbilst Direktīvā 2006/42/EK paredzētajām būtiskajām veselības un drošības prasībām un ka šī neatbilstība rada nopietnu traumas risku lietotājiem. Tāpēc jāsecina, ka Zviedrijas veiktais pasākums ir pamatots,
            
         IR PIEŅĒMUSI ŠO LĒMUMU.
   1. pants
   Zviedrijas veiktais pasākums, ar kuru aizliedz laist tirgū divas Bonnetklippen un Brännhultsklippen tipa malkas zāģēšanas un skaldīšanas mašīnas, ko ražo Bonnet AB (Surgatan, SE-602 28 Norrköping, Zviedrija), ir pamatots.
   2. pants
   Šis lēmums ir adresēts dalībvalstīm.
   
      Briselē, 2015. gada 7. augustā
      
         
            Komisijas vārdā –
         
         
            Komisijas locekle
         
         Elżbieta BIEŃKOWSKA
      
   
   
      (1)  OV L 157, 9.6.2006., 24. lpp.